Κλασικό λευκο πλακάκι
Το λευκό χρώμα στα πλακάκια του τοίχου θα κάνει το μπάνιο σου να δείχνει μεγαλύτερο και πιο φωτεινό. Ωστόσο, καλό θα ήταν να αποφύγεις το λευκό χρώμα στα πλακάκια του δαπέδου καθως χρειάζονται περισσότερο καθάρισμα από κάθε άλλο είδος. Για σένα που έχεις μικρό μπάνιο, το άσπρο χρώμα θα βοηθήσει τον χώρο να δείχνει μεγαλύτερος. Επίλεξε μεγάλα γυαλιστερά πλακάκια για να δώσουν λάμψη και γυαλάδα. Μάλιστα, για να “σπάσεις” την ασπρίλα, χρησιμοποίησε ξύλινες λεπτομέρειες στο μπάνιο σου.
2. Σκακιέρα στο πάτωμα
Τα πλακάκια σε στυλ σκακιέρας κερδίζουν τις εντυπώσεις και ταιριάζουν σε μίνιμαλ, vintage και νεοκλασικό στυλ. Συνδύασέ το με απλά, μονόχρωμα πλακάκια τοίχου για να μην είναι πολύ “φορτωμένο” το αποτέλεσμα. Μάλιστα, μπορείς να επιλέξεις πλακάκια μεσαίου και μεγάλου μεγέθους αφού δίνουν την αίσθηση του ρεαλισμού στη σκακιέρα και δε μοιάζει περίπλοκη και φορτωμένη.
3. Πατητή Τσιμεντοκονία αντί πλακιδίων
Αν είσαι λάτρης του μίνιμαλ στυλ, η πατητή τσιμεντοκονία ενδείκνυνται για να την εφαρμόσεις στο πάτωμα, στον τοίχο, στη χτιστή ντουζιέρα αλλά και στα είδη υγιεινής. Μάλιστα, είναι μια καταπληκτική ιδέα, ειδικά αν σκέφτεσαι να ακολουθήσεις μινιμαλιστικό, ή βιομηχανικό στυλ διακόσμησης. Είναι απλή στην όψη, η υφή της διαφέρει ανάλογα με τον τρόπο κατασκευής και ο χρωματισμός είναι κάτι που επιλέγεις εσύ. Επίσης, τα υλικά κατασκευής της πατητής τσιμεντοκονίας είναι οικολογικά και δεν υπάρχει κανένας κίνδυνος.
4. Πλακάκι σαν ξύλο
Το ξύλο μασίφ δεν είναι το κατάλληλο υλικό για το μπάνιο αφού τα επίπεδα υγρασίας είναι πολύ υψηλά και καταστρέφουν τις ξύλινες επιφάνειες. Τα πλακάκια σε απομίμηση ξύλου αποτελούν ιδανική επιλογή και υπάρχουν τόσο σε σκούρες όσο και σε ανοιχτές αποχρώσεις.
5. Επένδυση με πέτρα
Τα πλακάκια απομίμησης πέτρας έχουν χαμηλότερη τιμή και διατηρούν το χρώμα και το σχήμα που επιθυμείς. Κατάλληλη επιλογή αποτελούν για την επένδυση τοίχου και ντουζιέρας ώστε να ξεχωρίζουν από τον υπόλοιπο χώρο. Ωστόσο, η πέτρα, σαν υλικό, είναι αρκετά ολισθηρή, συνεπώς είναι ιδανική επιλογή για τους τοίχους, ή τη χτιστή ντουζιέρα σου, αλλά όχι για το δάπεδο, γιατί η ασφάλεια είναι το πιο σημαντικό πράγμα.